**Občianske združenie SLÁVIK SLOVENSKA vyhlasuje 33. ročník celoslovenskej speváckej súťaže detí a mládeže v interpretácii slovenskej ľudovej piesne**

**SLÁVIK SLOVENSKA 2025**

**PROPOZÍCIE**

**celoštátnej speváckej súťaže detí a mládeže**

**v interpretácii ľudovej piesne**

**SLÁVIK SLOVENSKA 2025**

**Podmienky súťaže**

 **Slávik Slovenska 2025 (ďalej SS 2025) sa bude konať v mesiacoch február 2025 – jún 2025. Súťaže sa môžu zúčastniť všetci žiaci základných škôl (ďalej ZŠ), osemročných gymnázií a základných umeleckých škôl (ďalej ZUŠ) na Slovensku, a to v troch kategóriách:**

**A/ v I. kategórii súťažia žiaci prvých až tretích ročníkov ZŠ a žiaci ZUŠ,**

**B/ v II. kategórii súťažia žiaci štvrtých až šiestych ročníkov ZŠ, resp. prvých ročníkov osemročných gymnázií a žiaci ZUŠ,**

**C/ v III. kategórii súťažia žiaci siedmych až deviatych ročníkov ZŠ, resp. druhých až štvrtých ročníkov osemročných gymnázií a žiaci ZUŠ.**

**Žiaci, ktorí reprezentujú svoje ZUŠ, sa do súťažných kategórií zaraďujú podľa nimi navštevovaných školských ročníkov ZŠ a osemročných gymnázií (viď body A, B, C).**

***Súťažiaci v I., II. a III. kategórii sú povinní spievať dve piesne.***

***Podmienkou je, aby jedna z piesní pochádzala zo Spevníčka SS 2025 a mala aspoň dve slohy.***

***Druhú pieseň si súťažiaci v I., II. a III. kategórii volia podľa vlastného výberu, prípadne po dohovore s pedagógom alebo rodičom, t. j. pieseň, ktorú radi spievajú. Piesne musia obsahovať aspoň dve slohy.***

***Nie je proti pravidlám súťaže, ak si súťažiaci v I., II. a III. kategórii vyberú obe piesne zo Spevníčka SS 2025.***

***ZVLÁŠTNE USTANOVENIE!***

***Víťazi predchádzajúcich ročníkov, t. j. zlatí Slávici Slovenska v I., II., a III. kategórie, sa vo svojich kategóriách môžu súťaže zúčastniť iba raz! Toto ustanovenie sa však víťazov I. a II. kategórie netýka v prípade, ak postúpili z nižšej do vyššej súťažnej kategórie. V prípade III. kategórie však platí, že víťazi, t. j. zlatí Slávici Slovenska***

***III. kategórie, sa súťaže môžu zúčastniť iba raz!***

**Základné – školské kolá**

***Základné – školské kolá speváckej súťaže SS 2025, ktoré organizujú jednotlivé školy alebo subjekty voľno-časového zamerania, sa uskutočnia najneskôr***

***do 25. apríla 2025!***

**Hudobný sprievod u súťažiacich v základných - školských kolách nie je podmienkou.**

**Porotu pre školské kolo súťaže vymenuje predstaviteľ organizujúcej inštitúcie, t. j. riaditeľ ZŠ, gymnázia, ZUŠ alebo riaditeľ subjektu voľno- časového zamerania.**

**Do okresného kola postupujú iba víťazi základného - školského kola z I., II. a III. kategórie. Ich náhradníkmi sú súťažiaci, ktorí sa umiestnili na 2. resp. na ďalšom mieste.**

**Mená víťazov oznámi organizátor podujatia do troch dní od konania školského kola súťaže Odboru metodiky príslušného Regionálnemu úradu školskej správy – Ministerstvo školstva, ktorý organizáciou okresného kola poverí vybraný subjekt.**

 **Okresné (obvodné) kolá**

***Okresné kolá speváckej súťaže SS 2025 sa uskutočnia najneskôr***

***do 16. mája 2025!***

**Okresné (obvodné) kolá súťaže koordinujú Odbory metodiky príslušných Regionálnych úradov školskej správy – Ministerstvo školstva prostredníctvom poverených škôl, resp. iných voľno časových subjektov.**

**Poroty pre okresné kolá, spravidla 3 až 5 členné, vymenuje Odbor metodiky príslušného Regionálneho úradu školskej správy.**

**Súťažiaci v okresnom kole sú povinní mať hudobný (inštrumentálny) sprievod pri jednej z interpretovaných piesní. Ďalšiu pieseň súťažiaci interpretujú bez sprievodu (à capella). Všetci účastníci okresných kôl súťažia s dvoma piesňami, pričom jedna z nich musí pochádzať zo Spevníčka SS 2025 a musí obsahovať minimálne dve slohy.**

**Do krajského kola postupujú iba víťazi I., II. a III. kategórie okresných kôl súťaže. Ich náhradníkmi sú súťažiaci, ktorí sa umiestnili na 2. resp. na ďalšom mieste.**

**Mená víťazov a tým aj postupujúcich do krajského kola oznámi organizátor okresného kola Odboru metodiky príslušného Regionálneho úradu školskej správy a Výkonnému výboru SS 2025 najneskôr 5 dní od konania okresného kola. (*Podľa možnosti elektronickou cestou na adresu info@slavikslovenska.org alebo pstilicha@gmail.com).***

**Krajské kolá**

***Krajské kolá speváckej súťaže SS 2025 koordinujú Odbory metodiky príslušných Regionálnych úradov školskej správy v spolupráci s Výkonným výborom Slávika Slovenska najneskôr do 30. mája 2025.***

 **Termíny konania krajských kôl súťaže oznámi Odbor metodiky príslušného Regionálneho úradu školskej správy - Ministerstvo školstva, vedy a výskumu SR Výkonnému výboru SS 2025 najneskôr do 3 dní od svojho rozhodnutia.**

**Spravidla 3 až 5 člennú porotu vymenuje vedenie Odboru metodiky príslušného Regionálneho úradu školskej správy. Výkonný výbor SS 2025 vymenuje do krajskej poroty súťaže svojho zástupcu.**

 **Súťažiaci v krajskom kole I., II. a III. kategórie SS 2025 sú povinní mať hudobný (inštrumentálny) sprievod k jednej z piesní. Ďalšiu pieseň interpretujú bez sprievodu (a capella). Súťažiaci v krajskom kole interpretujú dve piesne, pričom jedna z piesní musí pochádzať zo Spevníčka SS 2025 a musí obsahovať minimálne dve slohy.**

 **Do celoštátneho finálového orchestrálneho kola postupujú len víťazi krajských kôl I., II. a III. kategórie. Ich náhradníkmi sú súťažiaci, ktorí sa umiestnili na 2. resp. ďalšom mieste.**

**Mená víťazov a náhradníkov krajských kôl oznámi Odbor metodiky príslušného Regionálneho úradu školskej správy Výkonnému výboru SS 2025 vzápätí po skončení krajského kola.**

**Oznámenia o víťazoch krajských kôl musia obsahovať názvy piesní zo Spevníčka SS 2025 a notové zápisy voľne zvolených piesní *(ak nepochádzajú zo Spevníčka SS 2025)* spolu s tóninami, v ktorých súťažiaci piesne interpretujú.**

***(Podľa možnosti elektronickou cestou na adresu:*** ***info@slavikslovenska.org*** ***alebo pstilicha@gmail.com).***

**Upozornenie!**

**Vzory prihlášok ako aj aktuálne informácie o konaní Slávika Slovenska 2025 nájdu organizátori na stránke www.slavikslovenska.org**

**Finálové kolo**

***Celoslovenské národné finálové kolo a galakoncert speváckej súťaže detí a mládeže v interpretácii slovenskej ľudovej piesne SS 2025 organizuje Slávik Slovenska, občianske združenie, s ďalšími spoluorganizátormi v dňoch 19.-20. júna 2025 v koncertnej sieni Slovenského rozhlasu v Bratislave.***

**Finalisti celoštátnej súťaže v I., II. a III. kategórii vo finálovom kole interpretujú jednu pieseň v sprievode orchestra. Druhú súťažnú pieseň interpretujú bez sprievodu (à capella).**

**Ústrednú porotu finálového kola v počte najmenej 5 členov vymenuje Výkonný výbor SS.**

**Ústredná porota vyhlási zlatých, strieborných a bronzových Slávikov Slovenska 2025 v I., II. a III. kategórii a udelí ďalšie ceny.**

**Mená víťazov speváckej súťaže SS 2025 oznámi odborná porota verejne na záver finálového kola.**

**Všetci finalisti celoštátnej speváckej súťaže Slávik Slovenska 2025 sa stávajú nositeľmi čestného titulu „laureát“.**

**Dôležité upozornenia**

**Podmienkou účasti v každom zo súťažných kôl je interpretácia dvoch piesní, pričom jedna z nich musí byť zvolená zo Spevníčka SS 2025.**

**Pri voľbe súťažných piesní a v rámci čo najobjektívnejšieho posúdenia kvalít interpretácie súťažiacich radíme pedagógom a rodičom vyberať dve rytmicky rozdielne piesne.**

 **V zápisoch piesní Spevníčka SS 2025, ale aj predchádzajúcich ročníkov súťaže, akceptujeme fonetické prepisy textov piesní v rôznych nárečiach. Poroty na všetkých úrovniach súťaže majú zohľadňovať originálny a prirodzene spontánny prejav súťažiacich, aby sa v ich vystúpeniach prejavili a zachovali čo najtypickejšie znaky jednotlivých regiónov Slovenska, a tým aj krása ľudovej piesne.**

**Dôležité upozornenia!**

1. **do porôt jednotlivých kôl súťaže Výkonný výbor SS neodporúča vymenovávať pedagógov, resp. rodinných alebo blízkych rodinných príslušníkov súťažiacich. V nevyhnutnom prípade vymenovaný porotca sa svojho hodnotenia blízkej osoby zdrží.**
2. **súťažiaci nesmú svoju účasť „zdvojovať“ : reprezentujú buď svoju školu alebo príslušnú ZUŠ, t. j. nemôžu v jednotlivých kolách paralelne reprezentovať svoju školu v jednom obvode a v druhom obvode napr. navštevovanú ZUŠ, resp. opačne.**
3. **Spevníčky SS 2025 s povinným repertoárom piesní si školy alebo súťažiaci môžu objednať na adresách:*****ares@ares.sk******,*** ***casopisy@ares.sk*****alebo*****predplatne@slposta.sk***
4. **Formuláre objednávok nájdete aj na stránke www.slavikslovenska.org**

***Peter Dvorský, garant súťaže***

***Peter Štilicha, predseda Výkonného výboru SS 2025 a riaditeľ súťaže***

**Kontaktná adresa:**

**Výkonný výbor OZ Slávik Slovenska**

**Bradlianska 11**

**811 03 Bratislava**

**Tel.: +421 917 819 460**

**info@slavikslovenska.org**

**pstilicha@gmail.com**

[**www.slavikslovenska.org**](http://www.slavikslovenska.org/)

****